Etter slaget hadde kong Harald styringen med mørefylkene og satte Ragnvald Øysteinsson Mørejarl til høvding der. I Firdafylke hadde imidlertid broren til Audbjørn, Vemund Frøybjørnsson, tatt over som konge over området. Vinteren etter det andre slaget ved Solskjel angrep Ragnvald Mørejarl Vemund under julefeiringen i Naustdal, omringet huset og brant Vemund inne med 90 mann. Dermed hadde Harald Hårfagre sikret seg styringen over hele Nordvestlandet.